ЧЛАНОВИ ОДЛУКЕ О ОРГАНИЗАЦИЈИ

ГРАДСКИХ УПРАВА ГРАДА НИША КОЈИ СЕ МЕЊАЈУ

Члан 5.

 Градске управе су:

1. Управа за грађанска стања и опште послове,

2. Управа за финансије, изворне приходе

 локалне самоуправе и јавне набавке,

3. Управа за дечију, социјалну и примарну

 здравствену заштиту,

4. Управа за образовање, културу, омладину и спорт,

5. Управа за комуналне делатности,

 енергетику и саобраћај,

6. Управа за планирање и изградњу,

7. Управа за имовину и инспекцијске послове,

8. Управа за привреду, одрживи развој и заштиту животне средине,

9. Управа за пољопривреду и развој села.

Члан 9.

 **Управа за образовање, културу, омладину и спорт** образује се за област културе, образовања, информисања, спорта и омладине и њихове превентивне заштите од болести зависности и у њој се обављају следећи послови:

**•** послови праћења стања, потреба и проблема у области образовања, културе, омладине и спорта,

**•** праћење и обезбеђивање функционисања основних и средњих школа у складу са законом, опремање и материјални трошкови,

**•** послови инспекцијског надзора над радом васпитно - образовних установа,

**•** послови управног надзора над радом јавних предузећа и установа чији је оснивач Град Ниш из делокруга рада управе,

**•** организација акција превенције и сузбијања коришћења опојних средстава, организовање и спровођење превентивне акције за општу популацију младих,

**•** други послови у складу са законом и другим прописима.